Na temelju odredbi članaka 17., 287. i 289. Zakona o socijalnoj skrbi („Narodne Novine“, broj: 18/22, 46/22, 119/22, 71/23, 156/23, 61/25), članaka 27. i 30. Zakona o Hrvatskom Crvenom križu („Narodne Novine“, broj: 71/10, 136/20), članaka 19. i 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11,144/12, 19/13, 137/15, 123/17, 98/19, 144/20), članka 1. stavak 1. i članka 46. Odluke o zaštiti socijalnog standarda građana („Službene novine Primorsko - goranske županije“, broj: 20/19, 36/20, 36/22, 34/24, 49/25) te članka 32. Statuta Grada Malog Lošinja (Službene novine Primorsko – goranske županije, broj: 26/09, 32/09, 10/13, 24/17 - pročišćeni tekst, 9/18, 9/21, 6/26) Gradsko vijeće Grada Malog Lošinja na svojoj sjednici donijelo je dana __________ 2026. godine sljedeću


ODLUKU

o utvrđivanju Programa javnih potreba u socijalnoj skrbi i zaštiti standarda i zdravlja građana Grada Malog Lošinja za 2027. godinu.


Članak 1.

	Programom javnih potreba u socijalnoj skrbi i zaštiti standarda i zdravlja građana Grada Malog Lošinja (u daljnjem tekstu: Grad) za 2027. godinu određuju se one aktivnosti, poslovi i djelatnosti u socijalnoj skrbi i zdravstvu od značaja za građane s prebivalištem na području Grada Malog Lošinja.

Članak 2.
Programom javnih potreba u socijalnoj skrbi i zaštiti standarda i zdravlja građana Grada Malog Lošinja obuhvaćaju se oblici promicanja zdravlja i skrbi za građane kao što su program zaštite djece, mladih i poticanja demografske obnove, program zaštite roditeljstva, program zaštite osoba treće životne dobi i osoba s tjelesnim, mentalnim, intelektualnim ili osjetilnim oštećenjima te hrvatskih branitelja iz Domovinskog rata, program priznavanja prava na naknadu za troškove stanovanja, program priznavanja prava na troškove ogrjeva, program subvencioniranja ostalih životnih troškova, programi održanja životnog standarda i zdravlja građana, financiranje humanitarnih i karitativnih udruga i organizacija i slično. U cilju očuvanja zdravlja građana razvijen je program kojim se osigurava financiranje rada liječnika specijalista koji će obavljati preglede u Malom Lošinju i financiranje rada medicinskih sestara koje im u tom poslu pomažu, kao i sufinanciranje ostalih zdravstvenih usluga (tekuće donacije).
Članak 3.

Financijska sredstva za ostvarivanje javnih potreba u socijalnoj skrbi i zdravstvu u 2027. godini osiguravaju se u proračunu Grada za 2027. godinu. Upravni odjel za razvoj i financije Grada prati i nadzire izvršenje ovog Programa te prati korištenje i utrošak sredstava za odobrene programe.

	I. Sredstva iz proračuna Grada Malog Lošinja za 2027. godinu kojima će se zadovoljavati javne potrebe u socijalnoj skrbi na području Grada Malog Lošinja za 2027. godinu iznose 1.058.000,00 eura (Program 1011 Socijalna skrb). Socijalna skrb financirati će se dijelom i iz Tekućih donacija – razvoj civilnog društva (Program 1001 Javna uprava i administracija) koja stavka iznosi 125.000,00 eura.
II. Ukupna sredstva iz proračuna Grada Malog Lošinja za 2027. godinu kojima će se zadovoljavati javne potrebe u zdravstvu na području Grada Malog Lošinja za 2027. godinu iznose 398.700,00 eura (Program 1010 Zdravstvo).
Članak 4.

I. Radi ostvarivanja Programa javnih potreba u socijalnoj skrbi u Proračunu Grada osiguravaju se sredstva kako slijedi (Program 1011 Socijalna skrb i Program 1001 Javna uprava i administracija):

	Redni
broj
	OPIS
	PLANIRANI IZNOS
(EUR)
	AKTIVNOST


	1.
	Naknada djeci poginulih branitelja i HRVI
	3.300,00
	A100001

	2.
	Naknada za novorođenu djecu
	151.500,00
	A100002

	3.
	Subvencija hrane za dojenčad
	4.000,00
	A100003

	4.
	Subvencija autobusnih karata za učenike i studente
	15.800,00
	A100004

	5.
	Subvencija školskog obroka
	4.800,00
	A100005

	6.
	Poklon paketi za djecu
	7.500,00
	A100007

	7.
	Pomoć i njega u kući – subvencija obroka
	25.000,00
	A100008

	8.
	Subvencija troškova usluga sahrane
	4.100,00
	A100009

	9.
	Jednokratna naknada umirovljenicima
	200.000,00
	A100010

	10.
	Subvencija zimnice
	6.700,00
	A100011

	11.
	Subvencija drva za ogrjev
	3.700,00
	A100012

	12.
	Subvencija komunalne naknade
	4.000,00
	A100013

	13.
	Subvencija potrošnje vode
	8.000,00
	A100014

	14.
	Subvencija najamnine za stanovanje
	20.000,00
	A100015

	15.
	Interventne mjere – socijalno uključivanje
	51.000,00
	A100016

	16.
	Subvencija troškova električne energije
	6.000,00
	A100017

	17.
	Jednokratna naknada osobama s invaliditetom
	8.000,00
	A100018

	18.
	Osiguranje nužnog smještaja
	3.000,00
	A100019

	19.
	Nabava školskih udžbenika i opreme
	26.000,00
	A100020

	20.
	Pomoć u kući starijim osobama – geronto domaćinstvo
	60.000,00
	A100021

	21.
	Crveni križ
	65.000,00
	A100022

	22.
	Sufinanciranje grobnica za branitelje
	3.600,00
	A100023

	23.
	Sufinanciranje dopunskog zdravstvenog osiguranja za umirovljenike
	337.000,00
	A100024

	24.
	Novčana pomoć – njegovatelji
	10.000,00
	A100025

	25.
	Novčana pomoć – roditelji njegovatelji
	10.000,00
	A100026

	26.
	Branitelji
	4.000,00
	A100027

	27.
	Prijevoz onkoloških bolesnika
	16.000,00
	A100028

	28.
	Razvoj civilnog društva – tekuće donacije
	125.000,00
	A100008




II. Radi ostvarivanja Programa javnih potreba u zdravstvu u Proračunu Grada osiguravaju se sredstva kako slijedi (Program 1010 Zdravstvo):


	Redni
broj
	OPIS
	PLANIRANI IZNOS
(EUR)
	AKTIVNOST/TEKUĆI PROJEKT


	1.
	Unaprjeđenje zdravlja
	235.000,00
	A100001

	2.
	Tekuće i kapitalne pomoći u zdravstvu
	142.700,00
	A100002

	3.
	Centar za hemodijalizu
	21.000,00
	T100001




Članak 5.
	

Ovaj Program javnih potreba u socijalnoj skrbi i zaštiti standarda i zdravlja građana objavljuje se u „Službenim novinama Primorsko – goranske županije“, a stupa na snagu 01. siječnja 2027.g.

GRADSKO VIJEĆE



                                                                                                 
                                                                                                                        Predsjednik
                                                                                      Mario Okmažić, univ. bacc. oec.



























OBRAZLOŽENJE

za donošenje Odluke o utvrđivanju Programa javnih potreba u socijalnoj skrbi i zaštiti standarda i zdravlja građana Grada Malog Lošinja za 2027. godinu.


I. PRAVNA OSNOVA

         Člankom 287. Zakona o socijalnoj skrbi („Narodne Novine“, broj: 18/22, 46/22, 119/22, 71/23, 156/23, 61/25) propisano je da se sredstva za financiranje djelatnosti socijalne skrbi, između ostalog, osiguravaju i iz sredstava proračuna jedinica lokalne samouprave. Člankom 289. istoga Zakona propisano je da su Jedinice lokalne i područne (regionalne) samouprave dužne osigurati sredstva za obavljanje djelatnosti socijalne skrbi sukladno Zakonu i zakonima kojima se uređuje financiranje jedinica lokalne i područne (regionalne) samouprave, u skladu sa socijalnim planom i mrežom socijalnih usluga na svojem području. Također je propisano da jedinice lokalne i područne (regionalne) samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno Zakonom, na način propisan njihovim općim aktom, ako u svom proračunu imaju za to osigurana sredstva.
Člancima 27. i 30. Zakona o Hrvatskom Crvenom križu („Narodne Novine“, broj: 71/10, 136/20) propisano je koji su izvori financiranja Hrvatskog Crvenog križa kao i koje su zakonske obveze gradova u financiranju djelatnosti Hrvatskog Crvenog križa te su sukladno tome osigurana sredstva u proračunu Grada Malog Lošinja.
Člankom 46. Odluke o zaštiti socijalnog standarda građana („Službene novine Primorsko - goranske županije“, broj: 20/19, 36/20, 36/22, 34/24, 49/25) propisano je da Grad Mali Lošinj u okviru svog proračuna financira humanitarne i karitativne udruge koje se bave unapređenjem socijalnog, društvenog i zdravstvenog statusa svojih članova ili rade na unapređenju istih vrijednosti građana Republike Hrvatske. Plan financiranja i raspored sredstava utvrđuje se u okviru Programa javnih potreba Grada Malog Lošinja u socijalnoj skrbi i zaštiti standarda i zdravlja građana koji se donosi na temelju proračuna Grada Malog Lošinja. Također, člankom 42. iste Odluke u cilju očuvanja zdravlja građana razvijen je program kojim se osigurava financiranje rada liječnika specijalista koji će obavljati preglede u Malom Lošinju i financiranje rada medicinskih sestara koje im u tom poslu pomažu.  

II. RAZLOZI DONOŠENJA

Člankom 46. Odluke o zaštiti socijalnog standarda građana („Službene novine Primorsko - goranske županije“, broj: 20/19, 36/20, 36/22, 34/24, 49/25) propisano je da se Plan financiranja i raspored sredstava utvrđuje u okviru Programa javnih potreba Grada Malog Lošinja u socijalnoj skrbi i zaštiti standarda i zdravlja građana koji se donosi na temelju proračuna Grada Malog Lošinja.


III. SREDSTVA POTREBNA ZA PROVOĐENJE 

Financijska sredstva potrebna za provođenje javnih potreba u socijalnoj skrbi i zaštiti standarda i zdravlja građana osigurati će se u proračunu Grada Malog Lošinja za 2027. godinu.
